CELEX: 62013CN0042
Language: et
Date: 2013-01-28 00:00:00
Title: Kohtuasi C-42/13: Eelotsusetaotlus, mille on esitanud Tribunale Amministrativo Regionale per la Lombardia (Itaalia) 28. jaanuaril 2013 — Cartiera dell’Adda SpA, Cartiera di Cologno SpA versus CEM Ambiente SpA

6.4.2013   
            
            
               ET
            
            
               Euroopa Liidu Teataja
            
            
               C 101/11
            
         Eelotsusetaotlus, mille on esitanud Tribunale Amministrativo Regionale per la Lombardia (Itaalia) 28. jaanuaril 2013 — Cartiera dell’Adda SpA, Cartiera di Cologno SpA versus CEM Ambiente SpA
   (Kohtuasi C-42/13)
   2013/C 101/23
   Kohtumenetluse keel: itaalia
   
      Eelotsusetaotluse esitanud kohus
   
   Tribunale Amministrativo Regionale per la Lombardia
   
      Põhikohtuasja pooled
   
   
      Kaebaja: Cartiera dell’Adda SpA, Cartiera di Cologno SpA
   
      Vastustaja: CEM Ambiente SpA
   
      Eelotsuse küsimused
   
   
               1.
            
            
               Kas ühenduse õigusega on või ei ole vastuolus tõlgendus, mille kohaselt juhul, kui hankemenetluses osalev äriühing on jätnud oma osalemistaotluses deklareerimata, et tema tehnilise direktori suhtes pole algatatud seadusandliku dekreedi nr 163/2006 artikli 38 lõike 1 punktis b nimetatud menetlusi ning teda pole mõistetud süüdi sama lõike punktis c nimetatud süütegudes, peab hankija selle äriühingu hankemenetlusest kõrvaldama, isegi kui viimane on esitanud piisavalt tõendeid, et kõnealust isikut nimetati tehniliseks direktoriks üksnes tehnilise vea tõttu?
            
         
               2.
            
            
               Kas ühenduse õigusega on või ei ole vastuolus tõlgendus, mille kohaselt juhul, kui hankemenetluses osalev äriühing on esitanud isikute kohta, kelle suhtes kehtib artikli 38 lõike 1 punktides b ja c sätestatud deklareerimiskohustus, asjakohase tõendi, et nende suhtes pole algatatud seal nimetatud menetlusi ning neid ei ole seal nimetatud süütegudes süüdi mõistetud, peab hankija selle äriühingu hankemenetlusest kõrvaldama eriõigusaktis (lex specialis), millega avalik hange korraldati, sätestatud normi täitmatajätmise tõttu?